**Тематичен проект „Идентичност и трансформационни модели на дизайна при мултиплатформено представяне на пресата”, ръководител: проф. д-р Веселина Йорданова Вълканова - Факултет по журналистика и масова комуникация**

Извършено е комплексно изследване на новите модели на представяне на медиите в онлайн формат; на континуитета между традиционни и онлайн формати; на проблема за идентичността на бранда при мултиплатформеното представяне на съдържанията; на структурата, организацията и визуалното представяне на комуникационните единици при различните формати и за различни устройства и на подходите на въвличане на мултимедийните възможности в интерфейса на мобилните устройства.

Изследването на кохерентността, организацията и комуникацията на типографските и репрезентиращи елементи на изданията осветлява съществения и досега неразработен проблем за новите подходи към композициите на страниците на изданията в различна среда. Това ново, актуално и цялостно изследване върху на моделите на новата интерпретация на старата медия за различни платформи, върху прехода от „дигиталните реплики” към осмислените концепции на управление на съдържанията, ярка графична идентичност, мощна визуална журналистика, интерактивност и лесно достъпни структури за четене, е приносно за българското медиазнание, пресжурналистиката, онлайн комуникацията, комуникационния дизайн и техните изследвания. Резултатите от проекта са публикувани в четири статии в научни списания.